
Sadržaj generiran umjetnom inteligencijom može biti netočan.]
                       REPUBLIKA HRVATSKA
ŽUPANIJSKO DRŽAVNO ODVJETNIŠTVO U SISKU
           Sisak, Ferde Hefelea 57

Broj: A-80/2026
Sisak, 16. srpnja 2026. 
	

PREDMET: Javno savjetovanje o Pravilniku o provedbi postupaka jednostavne     
	         nabave u Županijskom državnom odvjetništvu u Sisku, provodi se

Zakon o izmjenama i dopunama Zakona o javnoj nabavi objavljen je u Narodnim novinama broj 48/26 od 8. svibnja 2026., a stupio je na snagu osmog dana od dana objave u Narodnim novinama, odnosno 16. svibnja 2026. godine. Iznimno, pojedine odredbe koje se odnose na provedbu jednostavne nabave te digitalnu razmjenu ugovora putem Elektroničkog oglasnika javne nabave Republike Hrvatske stupaju na snagu 1. rujna 2026. godine. 

U skladu s odredbom članka 86. stavka 3. Zakona, opći akti kojima se uređuju pravila, uvjeti i postupci jednostavne nabave, kao i planovi nabave, moraju se uskladiti s odredbama Zakona u roku od tri mjeseca od dana stupanja na snagu Zakona, odnosno do 16. kolovoza, te je stoga potrebno donijeti novi Pravilnik o provedbi postupaka jednostavne nabave u Županijskom državnom odvjetništvu u Sisku. 

Slijedom navedenog, a sukladno odredbi članka 11. Zakona o pravu na pristup
informacijama („Narodne novine“ broj 25/2013., 85/2015. i 69/2022.), Županijsko državno odvjetništvo u Sisku upućuje na javno savjetovanje nacrt Pravilnika o provedbi postupaka jednostavne nabave u Županijskom državnom odvjetništvu u Sisku na rok od 30 dana. 

Savjetovanje traje od 16. srpnja 2026. do 15. kolovoza 2026. 

Prijedlozi i/ili komentari mogu se dostaviti na adresu e-pošte: maja.kauric@zdosk.dorh.hr. Podnositelj daje privolu Županijskom državnom odvjetništvu u Sisku da njegove osobne podatke navedene u prijedlogu i/ili komentaru obrađuje isključivo u svrhu provođenja savjetovanja s javnošću, izrade Izvješća o javnom savjetovanju te objave istog na internetskim stranicama, sukladno Općoj uredbi o zaštiti podataka (GDPR).

Novim Pravilnikom usklađuju se sa Zakonom pravila koja se odnose na pragove za provedbu jednostavne nabave, zatim pravila o sprječavanju, prepoznavanju i uklanjanju sukoba interesa, o osiguranju pravne zaštite gospodarskim subjektima i proširuje se mogućnost primjene elektroničkih sredstava komunikacije, a sve u cilju veće transparentnosti i daljnje digitalizacije jednostavne nabave.

